Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 940

8. Tájékozottság regionális és globális földrajzi-környezeti kérdésekben 5—6. évfolyam 7—8. évfolyam 9—12. évfolyam Természetföldrajzi és gazdasági jellemzõk leolvasása a Föld különbözõ részeit ábrázoló térképekrõl. A különbözõ adottságú Kárpát-medencevidéki nagytájak eltérõ természetföldrajzi és társadalmi-gazdasági jellemzõinek felismerése. A földrajzi övezetesség megnyilvánulásának felismerése a természeti adottságokban a kontinensekrõl vett példákban. A természetföldrajzi adottságok gazdaságra gyakorolt hatásának bemutatása kontinensrészek, tájak és országok példáján. A vízszintes és a függõleges földrajzi övezetesség rendszerének értelmezése. A földrajzi övezetesség megnyilvánulásának felismerése a természeti adottságokban kontinensekrõl vett példákban. A természetföldrajzi övezetesség társadalmi-gazdasági életben való megnyilvánulásainak felismerése. Az életmódban, a szokásokban bekövetkezett változások érzékelése (pl. a táplálkozásban, a ruházkodásban, az építkezésben, a közlekedésben, a kereskedelemben és a háztartásban). A természeti környezet közvetlen és közvetett hatásainak felismerése a múlt és a jelen társadalmi-gazdasági folyamataiban hazai és külföldi példák alapján. A természeti tényezõk földrajzi összefüggéseinek és hatásainak magyarázata a Kárpátmedence népeinek elhelyezkedésében, hagyományaiban, településeiben, gazdasági életében. A regionális társadalmi, gazdasági, környezeti együttmûködések szükségességének alátámasztása példákkal a Kárpát-medencében. A magyarországi régiók földrajzi jellemzõinek felismerése. Európa és országai földrajzi jellemzõinek megismerése, különös tekintettel a Magyarországgal szomszédos országokra és az Európai Unió tagállamaira. Az európai országok földrajzi jellemzõinek összehasonlítása. Az európai népek, nemzetek egymásra utaltságának megértése. Az integrációk lényegének, az országok együttmûködési lehetõségeinek és módjainak megismerése. 2003/147. szám 5—6. évfolyam 7—8. évfolyam 9—12. évfolyam A magyarországi régiók hasonló és eltérõ földrajzi jellemzõinek felismerése. A földrészek, azok nagytájai, a tipikus tájak és az országok regionális sajátosságainak, valamint hasonlóságaiknak és különbségeiknek a felismerése. A világgazdaságban eltérõ szerepet betöltõ régiók, országcsoportok, országok megkülönböztetése és jellemzése földrajzi szempontok alapján. A regionális fejlettségi különbségek felismerése és magyarázata. A kontinensekrõl, az országokról és a tipikus tájakról szerzett ismeretek alkalmazása a Föld egészére. A világ társadalmi, gazdasági kérdéseinek, globális jelenségeinek, összefüggéseinek áttekintése. A társadalmi-gazdasági és környezeti folyamatok kapcsolatának érzékelése a lakóhelyi környezetben és Magyarországon. Annak felismerése, hogy milyen hatással van a környezõ világ a hazai környezet állapotára. A társadalmi-gazdasági és környezeti folyamatok kapcsolatának érzékelése a különbözõ földrészekrõl származó példákban. Annak felismerése, hogy napjainkban a társadalmi-gazdasági és környezeti folyamatok egy része világméretekben zajlik. A napjainkban világméretekben zajló társadalmi-gazdasági és környezeti folyamatok értelmezése. A világgazdaság mûködése alapvetõ összefüggéseinek és folyamatainak, a mindennapi életre gyakorolt hatásainak felismerése. A helyi, a regionális és a globális érdekek olykor szükségszerû ütközésének megértése. Annak észrevétele, hogy a különbözõ tájak és a társadalom egyes csoportjai eltérõ mértékben járulnak hozzá a természeti környezet átalakulásához és károsodásához. Annak tudatosulása a tanulókban, hogy az egyes országok eltérõ mértékben járulnak hozzá a földrajzi környezetet pusztító folyamatokhoz. Annak belátása, hogy az egységes földi rendszer mûködését károsan befolyásoló társadalmi és egyéni cselekedetek visszahatnak az ember életére. A fogyasztás mértéke nem áll egyenes arányban az életminõséggel, sõt, a fogyasztásból fakadó környezeti terhelés éppen az életminõség romlását idézi elõ, végsõ soron földi létünket veszélyezteti. A természet- és a környezetvédelem alapvetõ céljainak megismerése saját tapasztalatok alapján (pl. tanulmányi séta, tanulmányi kirándulás, erdei iskola). Annak felismerése, hogy a környezet védelméért mindannyian személyesen is felelõsek vagyunk. A természet- és a környezetvédelem alapvetõ céljainak, közös és sajátos feladatainak megismerése. Annak megértése, hogy a környezet védelméért mindannyian személyesen is felelõsek vagyunk. A természet- és környezetvédelem céljainak, közös és sajátos feladatainak megfogalmazása, a tevékenységeit nehezítõ tényezõk felismerése. Annak megértése, hogy a természet- és környezetvédelem nem csupán állami és intézményi feladat, hanem mindannyiunk folyamatos és aktív közremûködését igényli, továbbá, hogy a környezet károsodása nem ismer országhatárokat, a károk megakadályozása érdekében nemzetközi összefogásra van szükség. Az emberi tevékenységek által okozott környezetkárosító folyamatok felismerése a lakóhelyen és környékén. Tájékozódás és tájékozottság kialakítása a legfontosabb környezeti veszélyekrõl, illetve a társadalomra háruló felelõsségrõl a természetes és egészséges környezet megõrzésében, regionális példák alapján. Tájékozódás és tájékozottság kialakítása a legfontosabb környezeti veszélyekrõl, az emberiségre háruló felelõsségrõl, illetve a természetes és egészséges környezet meg- õrzésében, a fenntartható fejlõdés globális méretû megszervezésében. Annak megismerése, hogy az egyén miként járulhat hozzá e célok megvalósulásához helyi és regionális szinten. 2003/147. szám MÛVÉSZETEK Alapelvek, célok A Mûvészetek mûveltségi terület alapja a nemzeti és az egyetemes emberi kultúra, valamint mindennapi életünk, tervezett-alakított környezetünk és a természet esztétikai jelentésekkel is bíró tartománya. E tág kultúraértelmezésbõl következõen sokféle lehetõség adódik a tanulók sajátos megismerési módjainak, tevékenységeinek érvényesüléséhez. E területek közös jellemzõje értékközvetítõ és értékõrzõ mivoltuk, továbbá az, hogy aktív befogadásra, sõt alkotásra is késztetnek. A mûvészetek mûveltségterület tehát egyaránt fejleszti a teremtés és a létrehozás képességeit, valamint a megismerés, a befogadás és a mûvészettel való élés képességeit. A Mûvészetek mûveltségi részterületei az Ének-zene, a Tánc és dráma, a Vizuális kultúra, a Mozgóképkultúra és médiaismeret. Mindezek — mai mûvészetfelfogásunk szerint — önálló mûvészeti ágazatok. Bár számos rokon vonással rendelkeznek, kialakulásuk, kifejezésmódjuk és az adott korban betöltött szerepük szempontjából igen különbözõek. (Az egyes mûvészeti területekhez szorosan kapcsolódó alapelvek az adott fejezet elején olvashatók.) A nevelésben betöltött szerepükkel egymás hatását viszont erõsítik, mivel mindegyik célja, hogy a mûvészetekrõl mint az alkotás, a megismerés, a kommunikáció összetett formáiról olyan élményszerû tapasztalatokat, ismereteket nyújtson, amelyek nagyban hozzájárulnak a legkülönbözõbb képességek fejlesztéséhez, a harmonikus személyiség kialakulásához. Több mûveltségi részterületnek is célja — a sajátos kifejezési eszközeivel kapcsolatos ismeretszerzés és képességfejlesztés mellett — a kultúra köznapi jelenségeinek kritikai feldolgozása, a legfontosabb kommunikációs módok tanulmányozása. Ily módon az órai tevékenységek kapcsolódhatnak mûvészi alkotásokhoz és a mindennapi élet megnyilvánulásaihoz egyaránt. A különbözõ mûvészeti területekkel összefüggõ gyakorlati tevékenységek, kreatív feladatok által az ismeretek élményszerûvé, a tanulók sajátjává válnak, segítik a mélyebb megismerést és fejlesztik a kreativitást. Céljuk a képességek fejlesztése, a szellemi, lelki tulajdonságok gyarapítása, az esztétikai fogékonyság, a fantázia, az érzékenység fokozása. A mûvészetekkel való foglalkozás hozzájárul az észlelés érzékenységének, a kifejezés árnyaltságának fejlesztéséhez. A mûvészetek tanítása mással nem helyettesíthetõ módon járul hozzá a nemzeti és az európai azonosságtudat kialakításához, a kultúra hagyományos és mai értékeinek megismertetéséhez, közös élményanyaggal szolgálva az összetartozás érzésének erõsítését. A mûvészeti örökség és a belõle kibontakozó kortárs mûvészetek megismertetésével a mûvészeti nevelés segítséget nyújt a fiataloknak, hogy saját koruk kultúrájában jobban eligazodjanak, felismerjék és becsüljék a ma születõ értékeket is. A nemzeti és az európai kultúra mellett a más kultúrák értékeivel való megismerkedés nyitottságukat fokozza, felkelti és fejleszti az új iránti kíváncsiságukat, toleranciájukat. A mûvészeti nevelés hatékonyságát fokozhatja, ha a mûvészetek más mûveltségi területekkel összefonódva is megjelennek az iskolai gyakorlatban. A fejlesztési feladatok szerkezete Ének-zene

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes